พ่อเด็กเป็นวัณโรคต่อมน้ำเหลืองคุณไม่แน่ใจว่ามีเชื้อในปอดด้วยหรือไม่ เพราะพ่อมีอาการปอดอักเสบก่อนตรวจพบวัณโรค จึงให้ครอบครัวไปตรวจคัดกรอง ลูกอายุ 8 เดือนครึ่งตรวจ xray ปอด และ สกินเทสไม่พบเชื้อ ต้องรับยาต้านวัณโรคหรือไม่ค่ะ (พ่อกลับบ้านหาลูกที่ต่างจังหวัดเสาร์-อาทิต สัปดาห์เว้นสัปดาค่ะ แต่นอนด้วยกันกับลูก ประวัตย้อนหลัง 3 เดือนก่อนตรวจพบ)
สวัสดีค่ะ วัณโรค คือโรคติดเชื้อแคทีเรียชนิดหนึ่งเกิดได้หลายอวัยวะในร่างกาย ที่พบบ่อยคือเกิดในทางเดินหายใจ ติดต่อกันได้ทางการหายใจอยู่ในห้องหรือในบ้านเดียวกัน ไม่จำเป็นต้องมีการไอจามใส่กันโดยตรง หลังได้รับเชื้อจะไม่มีอาการทันที เพราะร่างกายจะมีปฏิกิริยาตอบสนองต่อเชื้อวัณโรคจนมีอาการในอีกประมาณ 4 สัปดาห์ อาการแสดงเริ่มต้นจะมีไอแห้งๆเพียงอย่างเดียว และจะไอเรื้อรังต่อไปเรื่อยๆมากกว่า 3 สัปดาห์ จากนั้นจะเริ่มไอเป็นเลือด มีไข้ต่ำๆกลางคืน น้ำหนักลด ต่อมน้ำเหลืองโต ถ้าเป็นมากจนมีน้ำในช่องปอดจะทำให้หอบเหนื่อยได้มากในกรณีนี้ที่มีเด็กเล็กและได้รับการคัดกรองแล้ว xray ปอดปกติ ทำการทดสอบทางผิวหนังแล้วไม่พบเชื้อนั้น แพทย์อาจจะพิจารณารักษาตามอายุ กล่าวคือถ้าอายุน้อยกว่า 5 ปี มักจะให้ยารักษาวัณโรคแบบป้องกันคือให้กินยาชื่อ isoniazid เพียงตัวเดียวนาน 6-9 เดือน แต่ถ้าอายุ 5 ปีขึ้นไปแล้วอาจจะไม่ต้องให้ยาอะไร ถ้าเด็กมีภูมิคุ้มกันปกติแนะนำสอบถามแพทย์ที่ดูแลโดยตรงอีกครั้ง แพทย์อาจจะพิจารณาจากหลายๆปัจจัยร่วมกันว่าควรหรือไม่ควรให้ค่ะ